- बांध में पानी कम होने से सिंचाई का संकट बढ़ा, Mahoba News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Mahoba बांध में पानी कम होने से सिंचाई का संकट बढ़ा
{"_id":"44-101380","slug":"Mahoba-101380-44","type":"story","status":"publish","title_hn":"\u092c\u093e\u0902\u0927 \u092e\u0947\u0902 \u092a\u093e\u0928\u0940 \u0915\u092e \u0939\u094b\u0928\u0947 \u0938\u0947 \u0938\u093f\u0902\u091a\u093e\u0908 \u0915\u093e \u0938\u0902\u0915\u091f \u092c\u0922\u093c\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
तीन हफ्ते तक ही किसानाें को मिल पाएगा सिंचाई के लिए पानी श्रीनगर (महोबा)। उर्मिल बांध में तीन मीटर पानी कम होने से सिंचाई का संकट बढ़ गया है। बांध में पानी कम होने के कारण किसानाें को सिंचाई के लिए सिर्फ तीन सप्ताह ही पानी मिल सकेगा। इसके लिए विभाग ने 8 नवंबर से नहर में पानी छोड़े जाने का रोस्टर जारी कर दिया है। विभागीय अधिकारियों का कहना है कि बांध में पानी की उपलब्धता कम होने के कारण ज्यादा पानी दे पाना संभव नहीं है। गौरतलब है कि उर्मिल बांध से यूपी व एमपी के लिए दो मुख्य नहरें निकली हैं। इसमें यूपी के मुख्य नहर से समसेरा, फुटेरा, अतरार माफ, इमिलिया, कैमाहा, टपरियन, ज्योरइया, डिगरिया, ढिकवाहा, बिलरही, मवई, भंडरा, सिजवाहा, गोपालपुर, सलारपुर, तिंदौली आदि गांवाें के किसानाें की सैकड़ाें बीघा जमीन की सिंचाई होती है। रबी की फसल इसी सींच पर ही आधारित है। लेकिन बारिश के मौसम में मध्य प्रदेश के ऊंचाई वाले इलाकाें में मानसूनी बारिश न होने से उर्मिल बांध में पानी का भंडारण लक्ष्य के अनुरूप नहीं हो पाया। बांध सिर्फ 236.50 मीटर के सापेक्ष 233 मीटर ही भर सका है। इससे जहां किसानाें के सामने रबी फसल सींच का संकट उत्पन्न हो गया है, वहीं विभाग महोबा शहर की पेयजल व्यवस्था के लिए भी पानी का भंडारण करना चाहता है। इससे किसानाें को एक बार ही नहर से पानी उपलब्ध हो पाएगा।सिंचाई प्रखंड द्वारा तैयार किए गए रोस्टर के अनुसार 8 नवंबर को उर्मिल मुख्य नहर में पानी छोड़ा जाएगा और 30 नवंबर को नहर बंद कर दी जाएगी। विभाग के अधिशाषी अभियंता विजय कुमार अग्रवाल ने बताया कि बांध से महोबा शहर की पेयजल आपूर्ति होती है। बांध क्षमता से तीन मीटर कम भरा है। इस कारण किसानाें को ज्यादा पानी देना संभव नहीं है। उन्हाेंने किसानाें को कम पानी वाली फसल की बुवाई करने की सलाह दी।
low water dam स्पॉटलाइट